У складу са чл. 38 Закона о удружењима („Службени гласник РС”, бр. 51/09 и 99/11), чл. 5. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (''Сл. гласник РС'' бр.8/2012, 94/13 и 93/15), Уредбе о критеријумима, мерилима и начину избора пројеката у култури који се финансирају и суфинансирају из буџета РС, аутономне покрајине и јединице локалне самоуправе („Службени гласник РС”, бр. 105/16), члан 30. Одлуке о Општинском већу Општине Владичин Хан („Службени гласник Пчињског округа”, број 23/08) и члана 51. Пословника о раду Општинског већа Општине Владичин Хан („Службени гласник Града Врања“, број 40/13), Одлуке Општинског већа о максималном утврђеном износу за финансирање програма из области културе који се финансирају или суфинансирају из буџета Општине Владичин Хан за 2018 годину, број 06-225/6/17-III, Општинско веће Општине Владичин Хан на седници одржаној дана 27.12.2017.године расписује

**ЈАВНИ ПОЗИВ**

**за избор пројеката у култури који се финансирају или суфинансирајусредствима буџета Општине Владичин Хан за 2018.годину**

**ПРЕДМЕТ ЈАВНОГ ПОЗИВА**

**Предмет јавног позива је финансирање и суфинансирање пројеката кулурне делатности у следећим областима:**

1. **Књижевно стваралаштво,**
2. **Уметничка игра – стваралаштво, продукција и интерпретација и**
3. **Вредновање, заштита, очување, представљање, интерпретација и управљање културним наслеђем.**

Општи циљ јавног позива је допринос Општине Владичин Хан неговању културно историјске традиције и народног стваралаштва кроз директну материјалну подршку установама, појединцима, уметничким и другим удружењима грађана и другим субјектима културе.

**ПРАВО УЧЕШЋА НА ЈАВНОМ ПОЗИВУ**

По јавном позиву пријаве могу подносити установе, културно уметничка друштва и удружења грађана регистрована за обављање делатности културе, појединци, (уметници, сарадници односно стручњаци у култури), као и други субјекти у култури осим установа културе чији је оснивач Република Србија, аутономна покрајина или јединица локалне самоуправе:

* Који су регистровани у складу са Законом о удружењима („Службени гласник РС”, бр. 51/09), чије је регистровано седиште на територији општине Владичин Хан;
* који су директно одговорни за припрему и извођење пројекта;
* Којима је статутом одређено остваривање циљева у области за коју је конкурс расписан и за коју конкуришу;
* који су поднели годишњи извештај за претходну буџетску годину у складу са уговором о реализовању програма / пројекта, уколико је било носилац програма / пројекта претходне године, и ако су остварени очекивани резултати реализације програма / пројекта, то јест они који су поднели годишњи финансијски извештај Агенцији за привредне регистре;
* који нису у поступку ликвидације, стечајном поступку или под привременом забраном обављања делатности;

**Општина Владичин Хан неће финансирати:**

* Пројекте чије су претежне активности усмерене на учешће појединаца на конференцијама, путовањима,финансирање студија и за сличне активности,
* Пројектее чије су пројектне активности награде и спонзорства појединцима и другим организацијама,
* Иницијативе које доносе профит НВО,
* Политичке и страначке организације, верске организације,групе и секте и њиховеактивности,
* Активности које заговарају нетолерантност и насиље,
* Активности које се односе на проповедање или заговарање одређене религије,

**ИЗНОС СРЕДСТАВА ПРЕДВИЂЕНИХ ЗА ДОДЕЛУ ПО ЈАВНОМ КОНКУРСУ**

Укупан износ средстава планиран за финансирање и суфинансирање пројеката из буџета општине Владичин Хан у 2018. години износи **2.000.000,00** динара.

У зависности од квалитета предлога пројекта Комисија ће одредити број пројеката који ће бити подржани и висину средстава којима ће се одређени пројекат финанасирати из буџета општине Владичин Хан. Уколико се износ одобрених средстава разликује од тражених средстава за финансиранје пројекта, комисија ће накнадно затражити од подносиоца пројекта да се буџет пројекта усагласи са одобреним средствима за финансирање.

**РОК РЕАЛИЗАЦИЈЕ ПРОГРАМА**

Средства се додељују за пројекте који ће се реализовати најкасније до **31.децембра 2018.** године.

**CМЕРНИЦЕ ЗА ПОДНОСИОЦЕ ПРЕДЛОГА ПРОЈЕКТА**

**ДОКУМЕНТАЦИЈА КОЈА СЕ ПОДНОСИ ПО ЈАВНОМ ПОЗИВУ**

Предлагач пројекта обавезан је да достави следећу документацију:

1. попуњен образац за пријаву по јавном позиву (Анекс 1)
2. попуњен образац за писање предлога пројеката (Анекс 2);
3. попуњен предлог буџета пројекта (Анекс 3);
4. попуњен образац наративног буџета програма (Анекс 4);
5. потписану и оверену изјаву овлашћеног лица да ће средства користити по приложеном програму(Анекс 5);
6. оверену копију уверења (потврду, извод) да је удружење уписано у регистар надлежног органа - Агенције за привредне регистре;
7. оверену фотокопију извода из статута удружења у коме је наведено да се циљеви удружења остварују у области за коју је конкурс расписан и за коју конкуришу;
8. доказ о ликвидности удружења, односно извештај о финансијско-материјалном пословању за претходну годину;
9. доказ о суфинансирању од партнерске или донаторске организације, ако се пројекат тако реализује;
10. потписане и оверене протоколе о сарадњи са свим наведеним партнерима на пројекту ако се пројекат тако реализује;

Удружење грађана може поднети једну пријаву по јавном позиву за избор пројеката у култури који се финансирају из буџета општине Владичин Хан.

Пројекат се мора реализовати у највећој мери на територији општине Владичин Хан.

**НАЧИН ПРИЈАВЉИВАЊА ПО ЈАВНОМ ПОЗИВУ**

Конкурсна документација се може преузети са званичне интернет странице општине Владичин Хан (<www.vladicinhan.org.rs>).

Оверена и попуњена пријава са попуњеним пратећим обрасцима и конкурсном документацијом, у штампаној и дигиталној форми (на компакт диску - CD), предаје се лично у затвореној коверти на писарници Општинске управе Владичин Хан, улица Светосавска бр.1, са назнаком: **"Пријава по јавном позиву за избор пројеката у култури који се финансирају или суфинансирају средствима буџета Општине Владичин Хан за 2018. годину - не отварати".**

**Комисија неће разматрати неблаговремене, непотпуне и пријаве које нису предате на прописаним обрасцима.**

**РОКОВИ ЗА ПОДНОШЕЊЕ ПРИЈАВА ПО ЈАВНОМ ПОЗИВУ И ОДЛУЧИВАЊЕ О ДОДЕЛИ СРЕДСТАВА**

1. Рок за подношење пријава и предлога пројеката по овом јавном позиву је 30 дана од дана објављивање јавног позива у дневном штампаном медију који излази на територији Републике Србије и званичној интернет страници општине Владичин Хан.
2. Листа вредновања и рангирања пријављених пројеката, коју предлаже Комисија а утврђује Општинско веће, биће објављена на званичној интернет страници општине Владичин Хан и на огласној табли општине Владичин Хан у року од 13 дана од дана истека рока за подношење пријава.
3. Рок за подношење приговора је осам (8) дана од дана објављивања Листе вредновања и рангирања;
4. Коначну одлуку о избору пројеката којима се из буџета општине Владичин Хан додељују средства по овом јавном позиву, донеће Општинско веће општине Владичин Хан по истеку рока за приговор, у року од 5 дана. Одлука ће бити објављена на званичној интернет страници општине Владичин Хан и на огласној табли Општинске управе општине Владичин Хан.
5. ОпштинаВладичинХан као давалац средстава за држава право да од подносиоца пријава по потреби затражи додатну документацију и информације.
6. Пријаве и приложена документација се подносиоцима не враћају.

**КРИТЕРИЈУМИ ЗА ИЗБОР ПРОЈЕКТА**

Критеријуми на основу којих ће се оцењивати пројекти пријављени по јавном позиву су:

* Усклађеност пројека са општим интересом у култури и циљевима и приоритетима јавног позива
* Квалитет и садржајна иновативност пројекта
* Капацитети потребни за реализацију пројекта и то стручни односно уметнички капацитети и неопходни ресурси
* Финансијски план- разрађеност, усклађеност са планом активности пројекта, економичност и укљученост више извора финансирања,
* Степен утицаја пројекта на квалитет културног живота заједнице

**МЕРИЛА ЗА ИЗБОР ПРОЈЕКТА**

Комисија врши оцену сваког пројекта на основу вредновања критеријума из претходног одељка.

Оцењивање пројеката на основу критеријума врши посебно сваки члан комисије, за сваки пројекат појединачно.

Комисија је обавезна да за сваки пројекат који се разматра сачини писмено образложење у коме се наводе разлози за прихватање или неприхватање пројекта.

**ОПШТИНСКО ВЕЋЕ ОПШТИНЕ ВЛАДИЧИН ХАН,**

**Број:06-225/6-1/17-III**

**П Р Е Д С Е Д Н И К,**

**Горан Младеновић**